OpenLLM-France/wikimedia huggingface dataset:
# Llista de poetes romans

A continuació es presenta una llista dels poetes romans més destacats de l'època clàssica.

## A

* Abronius
* Luci Afrani (poeta)
* Gai Pedó Albinovà
* Aleci Alcim
* Anastasius
* Livi Andronic
* Annianus
* Emili Magne Arbori
* Arrià (poeta)
* Marc Atili
* Tit Quint Atta
* Attius
* Luci Afrani (poeta)
* Tit Annià
* Tit Quint Atta
* Senti Augurí
* Dècim Magne Ausoni
* Flavi Avià
* Ruf Fest Aviè
* Alfi Avit

## B

* Joan Barbucal
* Bas (poeta iàmbic)
* Bas (poeta dramàtic)
* Cesi Bas (poeta)
* Lol·li Bas
* Saleu Bas
* Bles de Caprees

## C

* Calpurni Sícul
* Licini Macre Calv
* Car (poeta)
* Valeri Cató
* Catul
* Quint Lutaci Catul
* Cecili Estaci
* Cels (poeta)
* Cels Albinovà
* Juli Cerealis
* Gai Helvi Cinna
* Citeri Sidoni
* Claudi Claudià
* Codre
* Cornifícia (poetessa)
* Crispí (poeta)

## D

* Dinami de Bordeus
* Tiberi Claudi Donat

## E

* Enni
* Estaci
* Publi Papini Estaci (gramàtic)
* Euquèria

## F

* Falcònia Proba
* Graci Falisc
* Celi Firmià Simposi
* Estatili Flac
* Luci Anneu Flor
* Juli Flor

## G

* Gai Corneli Gal
* Gai Grani
* Getúlic
* Gneu Corneli Lèntul Getúlic

## H

* Horaci
* Hosti

## I

* Gai Licini Imbrex
* Sili Itàlic

## J

* Juvenal
* Juvenc Vetti Aquilí

## L

* Porci Licí
* Lucà
* Terenci Lucà
* Gai Lucili
* Lavini Lusci

## M

* Marc Valeri Marcial
* Vetti Agori Basili Mavorci
* Quint Meci
* Flavi Merobaudes

## N

* Marc Aureli Olimpi Nemesià

## P

* Pal·ladi (poeta)
* Passiè Paule
* Pentadi
* Sext Aureli Properci
* Publili Optatià Porfiri

## R

* Rabi
* Reposià
* Rià
* Rufí (poeta segle IV)

## S

* Sabí (poeta)
* Pomponi Segon
* Quint Sammònic Serè
* Volcaci Sedigit
* Titi Septimi
* Vibi Seqüestre
* Sextili Hena
* Sili Itàlic
* Quint Valeri Sorà
* Sulpícia (segle I aC))
* Sulpícia (segle I dC))

## T

* Terencià Maure
* Tit Cesi Taurí
* Tul·li Laurea
* Turne

## V

* Valeri Editu
* Virgili
# Subvenció

En comptabilitat pública és tot desplaçament patrimonial que té per objecte un lliurament dinerari o en espècie entre els diferents agents de les administracions públiques, i d'aquests a altres entitats públiques, privades i particulars, així com les realitzades per aquestes a una administracions públiques, totes elles sense contrapartida directa per part dels ens beneficiaris; afectat a un fi, propòsit activitat o projecte específic (en això es diferencia de la transferència); amb obligació per part del destinatari de complir les condicions i requisits que s'haguessin establert o, en cas contrari, procedir al seu reintegrament.

## Tipus

Les subvencions corrents són aquelles que es destinen a finançar operacions corrents concretes i específiques. Poden classificar-se al seu torn en: subvencions d'explotació i altres subvencions corrents.
Dins de les subvencions corrents hi ha les subvencions d'explotació que es concedeixen normalment per una Administració Pública i excepcionalment per un particular, a una unitat productora de béns i serveis destinats a la venda amb la finalitat d'influir en els preus o permetre una remuneració suficient dels factors de producció, així com compensar resultats negatius d'explotació produïts durant l'exercici.
Les de subvencions de capital tenen per finalitat mediata o immediata, el finançament d'operacions específiques i concretes de formació bruta de capital fix, de tal manera que la seva concessió implica que el beneficiari ha d'adquirir o construir actius fixos determinats prèviament, sinó que pot tenir tant la forma de lliurament de fons com la de béns de capital ja formats; així mateix la finalitat pot ser la compensació de resultats negatius acumulats o la cancel·lació o minoració d'elements de passiu.
Viccionari
# Rhabdosargus thorpei

Rhabdosargus thorpei és un peix teleosti de la família dels espàrids i de l'ordre dels perciformes Present des de les costes de Somàlia fins a Durban (Sud-àfrica), incloent-hi Madagascar. Pot arribar als 40 cm de llargària total.

## Referències

* ↑ MarineSpecies.org (anglès)
* ↑ UNEP-WCMC Species Database (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Moyle, P. i J. Cech.: Fishes: An Introduction to Ichthyology, Prentice-Hall. Any 2000.4a edició, Upper Saddle River, Nova Jersey, Estats Units
* Nelson, J.: Fishes of the World, 1994.3a edició. John Wiley and Sons Nova York, Estats Units
* Wheeler, A.: The World Encyclopedia of Fishes, Macdonald. 1985. 2a edició, Londres

## Enllaços externs

* BioLib (anglès)
# Jorge Rodríguez Gramage

Jorge Rodríguez Gramage (Ontinyent, 1979) és un polític valencià, president la Diputació de València entre 2015 i 2018, i alcalde d'Ontinyent (Vall d'Albaida) des de 2011.
Amb estudis de medicina, tot i que no va acabar la carrera, Rodríguez és llicenciat en Ciències Polítiques i de l'Administració per la Universitat Miguel Hernández d'Elx. Portaveu local del PSPV-PSOE d'Ontinyent des del 2007, arribà a l'alcaldia el 2011 amb el suport dels regidors de Compromís i EUPV, a més dels del seu partit. A les eleccions locals de 2015 va mantindre el càrrec ara amb majoria absoluta. Este mateix any els socialistes aconsegueixen canviar el color de la Diputació de València, que durant anys havia estat governada pel PP, i és Jorge Rodríguez l'elegit per a presidir el govern provincial, amb el suport dels diputats de Compromís, Podem i EUPV.
El 27 de juny de 2018 va ser detingut per presumptes delictes de prevaricació administrativa i malversació de cabals públics (cas Alqueria). Davant l'escàndol, Jorge Rodríguez dimiteix com a president de la Diputació i el PSPV el suspén de militància tot i que manté l'alcaldia d'Ontinyent. Rodríguez tornà a revalidar l'alcaldia a les eleccions de 2019 amb una nova formació, La Vall ens uneix, que aconseguí la majoria absoluta amb 17 dels 21 escons del plenari municipal, al mateix temps que deixava sense representació al seu antic partit, el PSPV.
El 2023 va tornar a revalidar la majoria absoluta.

## Referències

* ↑ «¿Quién es Jorge Rodríguez?» (en castellà). valenciaplaza.com, 15-07-2015. [Consulta: 8 novembre 2015].
* ↑ Marco, Lucas; Pitarch, Sergi «El exgerente de Divalterra advirtió a Jorge Rodríguez sobre los altos cargos: "No están haciendo labores de alta dirección"». eldiario.es, 16-04-2019 [Consulta: 23 abril 2019].
* ↑ Zafra, Ignacio «El expresidente de la Diputación de Valencia, acusado de colocar a cargos del PSOE y Compromís». El País, 17-04-2019 [Consulta: 17 abril 2019].
* ↑ Cuquerella, Toni. «Jorge Rodríguez arrasa en Ontinyent pese a su investigación y consigue el diputado provincial» (en castellà). [Consulta: 12 octubre 2019].
* ↑ Gómez, Sergio. «Jorge Rodríguez revalida la mayoría absoluta en Ontinyent» (en castellà), 28-05-2023. [Consulta: 25 juny 2023].
# Temperatura de Burns

La Temperatura de Burns, T$_d$ o T$_B$, és la temperatura a partir de la qual un material ferroelèctric en estat paraelèctric, comença a presentar a l'atzar nanoregions polaritzades. La temperatura de Burns, anomenada així pel físic Gerald Burns, el qual va estudiar aquest fenomen amb la col·laboració de Frank H. Dacol i no està del tot ben entesa.

## Vegeu també

* Temperatura de Curie

## Enllaços externs

* S.A. Prosandeev et.al. The significance of the Burns temperature in relaxor PMN
# George Crabbe

George Crabbe (Aldeburgh, 24 de desembre de 1754 - Trowbridge, 3 de febrer de 1832) va ser un poeta i naturalista anglès.
Va néixer a Aldeburgh, Suffolk, fill d'un recaptador d'impostos, i va desenvolupar el seu amor cap a la poesia des de nen. Mentre estava d'aprenent amb un metge local, va conèixer a la seva futura esposa, Sarah Elmy. La seva primera gran obra, un poema titulat Inebriety, el va publicar ell mateix el 1775. Llavors havia acabat el seu aprenentatge com a metge i va decidir dedicar-se seriosament a escriure. El 1780, va marxar a Londres, on va tenir poc èxit, però amb el temps va cridar l'atenció d'Edmund Burke, que el va ajudar a publicar el seu poema The Library, el 1781. Al temps, la naturalesa religiosa de Crabbe es va deixar notar, i va esdevenir sacerdot i va ser capellà del Duc de Rutland en el Belvoir Castle de Leicestershire.
Les dues obres per les quals Crabbe és més conegut són The Village (1783) i The Borough (1810), tots dos poemes llargs que es referien a la forma de vida que ell havia conegut. En 1783 es va casar amb Sarah. En 1814 es va fer vicari de Trowbridge a Wiltshire, on va romandre fins a la seva mort. Per llavors, va ser ben considerat i amic de William Wordsworth, Sir Walter Scott i altres figures literàries destacades de l'època.
L'òpera de Benjamin Britten Peter Grimes es basa en el poema The Borough, adaptat per Montagu Slater. Byron, un destacat admirador de la poesia de Crabbe, el va anomenar "el més sever pintor de la naturalesa, i així i tot el millor".
Va ser també un actiu i destacat estudiós i col·leccionista de coleòpters. És recordat per haver comprovat l'existència per primera vegada del Calosoma sycophanta L. a Suffolk. Va publicar un article sobre Història Natural de la vall de Belvoir en l'obra de John Nichols, Bibliotheca Topopgraphia Britannica, VIII, Antiquities in Leicestershire, 1790. Inclou una àmplia llista de coleòpters locals, i referències a més de 70 espècies. Aquest text va ser més tard comentat pel famós entomòleg Horace Donisthorpe (Leics. lit. phil. Soc., 4, 1896, 198-200), qui va concloure que el treball de George Crabbe tenia el coneixement ampli de les espècies nacionals i estava al corrent de la literatura científica contemporània, incloent-hi les obres de Linneo i Fabricius.

## Obres

George Crabbe tracta temes socials. Descriu amb to ombrívol els horrors de l'hospital o la presó. S'adscriu a una tendència prerromántica
* Inebriety (publicada 1775)
* The Candidate (pub. 1780)
* The Library (pub. 1781)
* The Village (pub. 1783)
* The Newspaper (pub. 1785)
* Poems (pub. 1807)
* The Borough (pub. 1810)
* Tales in Verse (pub. 1812)
* Tales of the Hall (pub. 1819)
* Posthumous Tales (pub. 1834)

## Enllaços externs

* Tomba de George Crabbe
* Obres de George Crabbe en el Projecte Gutenberg.
* Article de G. Crabbe Arxivat 2006-05-19 a Wayback Machine. en la Columbia Encyclopedia
* Intel·lectuals anglesos - Crabbe Arxivat 2004-08-24 a Wayback Machine. - eText d'una biografia de 1903 per Alfred Ainger, en Projecte Gutenberg
# Johann August Ephraim Goeze

Johann August Ephraim Goeze (Aschersleben, 28 de maig de 1731 – 27 de juny de 1793) va ser un zoòleg alemany.
Estudià teologia a la Universitat de Halle. El 1751 va passar a ser pastor luterà a Aschersleben, a Quedlinburg, i més tard a Quedlinburg el 1762, finalment va exercir de segon diaca al seminari de Quedlinburg el 1787. Morí a Quedlinburg.
Va treballar especialment amb invertebrats aquàtics, particularment insectes i cucs. El 1773, va ser el primer a descriure els tardígrads.

## Obra

Llista parcial:
* Goeze, J. A. E. 1776. Verzeichnisse der Namen von Insecten und Wurmern, welche in dem Rosel, Kleemann und De Geer vorkommen. Naturforscher 9: 61-78 [1776], 81-85.
* Goeze, J. A. E. 1782. Des Herrn Baron Karl Degeer Koniglichen Hofmarschalls .... Abhandlungen zur Geschichte der Insekten aus dem Franzosischen ubersetzt und mit Anmerkungen herausgegeben. Volume 6. 200 pp., 30 pls. Raspe, Nurnberg.
* Goeze, J. A. E. 1783. Entomologische Beyträge zu des Ritter Linné zwölften Ausgabe des Natursystems. Dritten Theiles vierter Band. - pp. I-XX, 1-178. Leipzig. (Weidmanns Erben und Reich).

## Abreviació zoològica

L'abreviatura Goeze s'empra per a indicar a Johann August Ephraim Goeze com a autoritat en la descripció i taxonomia en zoologia.

## Referències

* Allen G. Debus (dir.) (1968). World Who’s Who in Science. A Biographical Dictionary of Notable Scientists from Antiquity to the Present. Marquis-Who’s Who (Chicago) : xvi + 1855 p.
# Tlalocohyla smithii

Tlalocohyla smithii és una espècie de granota que es troba a Mèxic.
Està amenaçada d'extinció per la pèrdua del seu hàbitat natural.

## Referències

* Santos-Barrera, G. & Canseco-Márquez, L. 2004. Tlalocohyla smithii. Llista Vermella d'Espècies Amenaçades de la UICN 2006. Consulta: 8 de gener de 2008.
# Marilyn Strathern

Marilyn Strathern (Gal·les del Nord, 6 de març de 1941) és una antropòloga britànica coneguda especialment per les seves investigacions amb els pobles de Mount Hagen a Papua Nova Guinea, els drets de propietat intel·lectual o les tecnologies reproductives al Regne Unit. Va ser professora d'Antropologia social a la Universitat de Cambridge entre 1993 i 2008 i Mistress del Girton College entre 1998 i 2009.

## Obres destacades

* The Gender of the Gift (1988)
* After Nature (1992)
* Reproducing the Future (1992)
* Property, substance and effect (1999)
* Commons and borderlands (2004)
* Kinship, law and the unexpected (2005).

## Referències

* ↑ «Marilyn Strathern». Gran Enciclopèdia Catalana. Barcelona: Grup Enciclopèdia Catalana.
# Siya Kolisi

Siya Kolisi (Port Elizabeth, 16 de juny de 1991) és un jugador de rugbi sud-africà que juga d'ala per a la selecció de rugbi de Sud-àfrica i, també, a l'equip dels Stormers de Ciutat del Cap a la lliga Super Rugby. Kolisi és el primer capità negre de la història dels Springboks.
Kolisi va ser part de la selecció de rugbi sub-20 que va competir en el Campionat Mundial de Rugbi Juvenil de 2010 i 2011.
Va debutar amb la selecció sud-africana en un partit contra Escòcia a Nelspruit el 15 de juny de 2013. Va formar part de la selecció sud-africana que va guanyar el bronze a la Copa del Món de Rugbi de 2015 celebrada a Anglaterra i l'or a la Copa del Món de Rugbi de 2019 al Japó.

## Referències

* ↑ «Siya Kolisi: el Mandela del rugby», 23-09-2019. [Consulta: 3 novembre 2019].
* ↑ «Siya Kolisi IRB JWC Player Profile». IRB. Arxivat de l'original el 12 de desembre de 2013. [Consulta: 10 desembre 2013].
* ↑ «Sud-àfrica somriu unida gràcies al seu tercer Mundial de rugbi (32-12)», 02-11-2019. [Consulta: 3 novembre 2019].

## Enllaços externs

* Fitxa a ESPN.co.uk
# Lucídio Batista da Silva

Lucídio Batista da Slva, conegut amb el sobrenom de Cabeção, (Rio de Janeiro, 25 de novembre de 1919 - ?) fou un futbolista brasiler de la dècada de 1940.
Jugava a la posició d'extrem dret. El seu primer club fou el Bonsucesso FC de Rio. A continuació jugà al Palestra Italia/SE Palmeiras entre 1941 i 1944, on marcà 34 gols en 53 partits. A continuació jugà al CA Peñarol, fins que el 1947 fitxà pel FC Barcelona, gràcies a l'entrenador uruguaià del Barça Enrique Fernández Viola. Fou el primer brasiler que jugà un partit oficial amb el Barcelona. Posteriorment defensà els colors del FC Porto i el SE Palmeiras.

## Palmarès

* Campionat paulista:
** 1942
* Lliga espanyola:
** 1948

## Referències

* 1 2 «Cabecao, Lucidio Batista da Silva». once-onze.narod.ru. [Consulta: 1r octubre 2015].
* ↑ «Jugadors C». porcopedia.com. Arxivat de l'original el 2015-09-24. [Consulta: 1r octubre 2015].
* 1 2 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ «Neymar, el 24º brasileño del Barça». FC Barcelona, 06-06-2013. [Consulta: 1r octubre 2015].

## Enllaços externs

* Perfil a BDFutbol
# Rose Hill (Comtat de Fairfax)

Rose Hill és una concentració de població designada pel cens del Comtat de Fairfax a l'estat de Virgínia dels Estats Units d'Amèrica.

## Demografia

Segons el cens dels Estats Units del 2000 Rose Hill tenia 15.058 habitants, 5.683 habitatges, i 4.080 famílies. La densitat de població era de 1.263,9 habitants per km².
Dels 5.683 habitatges en un 31,5% hi vivien nens de menys de 18 anys, en un 60,7% hi vivien parelles casades, en un 7,9% dones solteres, i en un 28,2% no eren unitats familiars. En el 21% dels habitatges hi vivien persones soles el 5,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,65 i el nombre mitjà de persones que vivien en cada família era de 3,09.
Per edats la població es repartia de la següent manera: un 22,7% tenia menys de 18 anys, un 5,7% entre 18 i 24, un 34% entre 25 i 44, un 27,3% de 45 a 60 i un 10,3% 65 anys o més.
L'edat mediana era de 38 anys. Per cada 100 dones de 18 o més anys hi havia 94,4 homes.
La renda mediana per habitatge era de 80.815 $ i la renda mediana per família de 89.414 $. Els homes tenien una renda mediana de 53.917 $ mentre que les dones 43.245 $. La renda per capita de la població era de 34.213 $. Entorn de l'1,6% de les famílies i el 3,6% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rose Hill». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Rose Hill». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Johann Arndt

Johann Arndt (27 de desembre de 1555, Ballenstedt - 11 de maig de 1621, Celle) fou un teòleg luterà alemany. És considerat com un dels precursors del pietisme, corrent dins del luteranisme que guanyà força a finals del segle xvii.

## Biografia

Va estar a Helmstedt envers el 1576 i a Wittenberg el 1577. Durant la seva estada a Wittenberg la controvèrsia entre els luterans ortodoxos i els partidaris del denominat cripto-calvinisme es trobava en el seu moment àlgid i Arndt va posicionar-se del costat de Melanchthon i dels cripto-calvinistes. Continuà els seus estudis a Estrasburg amb el professor d'hebreu Johannes Pappus, un fervent luterà que exercí una gran influència sobre seu.
A Basilea, de nou, estudià teologia amb Simon Sulzer, un teòleg liberal que simpatitzava amb el pensament luterà i l'esma del qual era reconciliar l'Església Helvètica i l'Església de Wittenberg. El 1581 tornà a Ballenstedt, però aviat fou reclamat de nou per a la vida activa amb la seva designació per exercir el pastorat a Badeborn, el 1583.
Passat un temps, les seves tendències luteranes suscitaren l'enuig de les autoritats, que eren partidàries de l'Església Reformada. Conseqüentment, el 1590 fou deposat per rebutjar l'eliminació d'imatges de la seva església i per suspendre la pràctica de l'exorcisme i del baptisme. Aquell mateix any va trobar asil a Quedlinburg i posteriorment fou traslladat a l'església de Sant Martí, a Brunswick, el 1599. El seu periple va continuar a Eisleben i finalment a Celle, on va morir.

## Obres

La fama d'Arndt radica en els seus escrits. Foren sobretot de tipus místic i pietós i s'inspiraren en Sant Bernard, Joan Tauler i Tomàs de Kempis. La seva obra principal, Wahres Christentum (Cristianisme autèntic), fou traduïda a moltes de les llengües europees i serví com a base per a molts llibres sobre catolicisme romà i sobre protestantisme. Arndt hi fa ressò en la unió mística del creient amb Crist i tracta, centrant la seva atenció en la vida de Crist en l'interior del seu poble, de corregir l'aproximació de la teologia reformista, centrada gairebé exclusivament en la mort de Crist pel seu poble.
Després de Wahres Christentum, la seva obra més coneguda és Paradiesgärtlein aller christlichen Tugenden (El jardí de l'Edèn: totes les virtuts cristianes), publicada el 1612.
# Tlalocohyla

Tlalocohyla és un gènere de granotes de la família dels hílids que es va crear l'any 2005.

## Taxonomia

* Tlalocohyla godmani
* Tlalocohyla loquax
* Tlalocohyla picta
* Tlalocohyla smithii

## Referències

* IUCN (anglès)
# Steve McManaman

Steven McManaman (Kirkdale, 11 de febrer de 1972) és un exfutbolista internacional anglès. Va jugar com a extrem al Liverpool FC, el Reial Madrid, el Manchester City i a la selecció anglesa. Va ser el primer futbolista anglès en guanyar la Lliga de Campions dues vegades, i el primer a fer-ho amb un equip no anglès.

## Palmarès
### Liverpool FC

* FA Cup: 1992
* FA Community Shield: 1990
* Copa de la Lliga: 1995

### Reial Madrid

* Primera divisió: 2000-01, 2002-03
* Supercopa espanyola: 2001, 2003
* Lliga de Campions: 2000, 2002
* Supercopa europea: 2002
* Copa Intercontinental: 2002
* Trofeu Santiago Bernabéu: 1999, 2000, 2003

## Estadístiques

Estadístiques a nivell de clubs :
| País | Club | Temporada | Lliga | Lliga | Lliga | Copa | Copa | Copa | Europa | Europa | Europa | Altres | Altres | Altres | Total | Total | Total |
| País | Club | Temporada | Partits | Gols | Assist. | Partits | Gols | Assist. | Partits | Gols | Assist. | Partits | Gols | Assist. | Partits | Gols | Assist. |
| | Liverpool FC | 1989–99 | 274 | 46 | 112 | 59 | 15 | 20 | 31 | 5 | 10 | 0 | 0 | 0 | 364 | 66 | 142 |
| | Reial Madrid CF | 1999–03 | 94 | 8 | 20 | 15 | 1 | 2 | 43 | 5 | 11 | 5 | 0 | 0 | 157 | 14 | 33 |
| | Manchester City FC | 2003–05 | 35 | 0 | 6 | 5 | 0 | 0 | 4 | 0 | 1 | 0 | 0 | 0 | 44 | 0 | 7 |
| Total a la seva carrera | Total a la seva carrera | Total a la seva carrera | 403 | 54 | 138 | 80 | 16 | 22 | 78 | 10 | 22 | 5 | 0 | 0 | 579 | 80 | 182 |

## Referències

* ↑ Biografia d'Owen Hargreaves Arxivat 2014-09-25 a Wayback Machine. (anglès)
# Los Mores

Los Mores és un mas deshabitat a la zona oest del terme municipal de Lludient, a la comarca de l'Alt Millars, País Valencià. Dona nom a la partida on s'ubica, per ser la masia més important de la contrada, i també dona nom a una font propera i al barranc que des d'allà baixa cap a la rambla de Santa Anna. L'origen del seu topònim és el cognom Mor, majoritari entre els habitants del lloc.
Abandonat a les acaballes de la dècada del 1960, el 1940 tenia 90 habitants i era el quart nucli de població de tot el terme municipal lludientí, només per darrere del mateix Lludient i de la Giraba (la de Baix i la de Dalt). Tanmateix, sembla que el tancament de l'escola de la caseria, oberta durant la Segona República l'any 1934, en acabar el curs escolar 1966-1967 accelerà la marxa dels veïns, tot quedant el poble buit en uns pocs anys per l'obligació que tenien els més menuts d'anar a peu durant hora i mitja fins al Tormo.

## Personatges il·lustres

* Rafael Edo, sanador al qual se li ha dedicat un carrer a Cirat.
* Eloy Andreu (?-2012), darrer alcalde pedani de los Mores.

## Referències

* ↑ «Visor TERRASIT». Institut Cartogràfic Valencià. Arxivat de l'original el 2018-01-22. [Consulta: 23 setembre 2016].
* ↑ «Vecinos ilustres de Ludiente : Testimonios de Eloy Andreu Mor. La partida de Los Mores en los años 30.» (en castellà). Ludiente activo, 31-10-2013. [Consulta: 23 agost 2016].
* ↑ Dirección General de Estadística. Nomenclátor de las ciudades, pueblos, lugares, aldeas y demás entidades de población de España (en castellà). Madrid: Barranco, 1940.
* ↑ «Memoria histórica de Ludiente: las escuelas de la II República» (en castellà). Ludiente activo, 07-02-2013. [Consulta: 23 setembre 2016].
* ↑ Santamaría, Rogeli. La escuela rural entre 1970 y 1990: zona del río Villahermosa (en castellà), 1995.